KÄSKKIRI

Tallinn	11.06.2024 nr 1016

Kaitseväe spordieeskirja ja kehaliste võimete kontrolltesti ja normatiivide muutmine
Käskkirja kehtetuks tunnistamine

Kaitseväe korralduse seaduse § 24 p 1 ja 11¹, kaitseväeteenistuse seaduse § 99 lg 4 alusel, ning seoses teenistusliku vajadusega

1.	Lisan Kaitseväe juhataja 18.03.2021 käskkirja nr 67 punktiga 1.2 kinnitatud dokumendi „Kaitseväe spordieeskiri“ punktile 1 alapunkti 1.1 alljärgnevalt:

1.1. Kaitseväe spordiga seotud ürituse, võistluse või väljaõppe korraldamisega seotud isikutele ja osalejatele kehtivad riskide hindamisel ja ohutusnõuete täitmisel samad nõuded, mis on kehtestatud dokumendiga „Sõjaväelise väljaõppe ohutuse üldeeskiri OE 1.1“.

2.	Lisan Kaitseväe juhataja 18.03.2021 käskkirja nr 67 punktiga 1.3. kinnitatud dokumendi „Kehaliste võimete kontorolltest ja normatiivid“ punkti 35 alljärgnevad alapunktid:

35.4 Rattatesti:
35.4.1 läbiviimine kergliiklusteedel ja avatud liikluses on keelatud;
35.4.2 läbiviimise marsruudid kooskõlastada KVPS J7-ga;
35.4.3 võib läbi viia ajavahemikul 01. juuni kuni 30. september ülekaitseväelise osalusega minimaalselt kolm korda aastas;
35.4.4 testija tutvustab enne rattatesti ohutusreegleid ja marsruuti ning testitav kinnitab sellest arusaamist ja täitmist allkirjaga;
35.4.5 läbiviimisel tuleb vastavalt vajadusele struktuuriüksuse ülemal tagada marsruudile teavitussildid, ohutusauto ja reguleerijad;
35.4.6 testijal on õigus rattasõiduks ettevalmistamata testitavat testile mitte lubada;
35.4.7 läbiviimisest Kaitseväe kinnisel territooriumil tuleb teavitada linnaku teenistujaid;
35.4.8 läbiviimisel on grupisõit keelatud;
35.4.9 läbiviival struktuuriüksuse ülemal tuleb tagada esmaabi;

3.	Tunnistan kehtetuks Kaitseväe juhataja 28.09.2023 käskkirja nr 1651 „Kaitseväe kehaliste võimete kontrolltesti (KVKT) alternatiivse harjutuse „20 km rattasõit“ peatamine“.

4.	Käskkiri avaldada täitmiseks Kaitseväe juhataja vahetus alluvuses olevate struktuuriüksuste ülematele, Kaitseväe peastaabi ülemale ja teadmiseks Kaitseliidu ülemale ning Kaitseressursside Ameti peadirektorile.

[ allkirjastatud digitaalselt ]

Martin Herem
Kindral
Kaitseväe juhataja